Van Rooyen weer hof toe oor staatskaping-verslag | Maroela Media
Des van Rooyen tydens sy inhuldiging as minister van finansies in Desember 2015. Foto: Elmond Jiyane
Des van Rooyen, minister van samewerkende regering en tradisionele sake, is Maandag weereens hof toe in 'n poging om te verhoed dat Thuli Madonsela se finale staatskaping-verslag bekendgemaak word.
Legedema Leso, woordvoerder vir Van Rooyen, het bevestig dat die minister Maandag sy aansoek om 'n hofinterdik ingedien het. Leso wou nie kommentaar lewer oor die redes vir Van Rooyen se aansoek nie en het bloot gesê die saak is sub judice en kan dus nie bespreek word nie.
Van Rooyen het vroeër vandeesmaand vir die eerste keer 'n hofaansoek ingedien om te keer dat Madonsela, die voormalige openbare beskermer, se staatskaping-verslag bekendgemaak word. Van Rooyen was in Desember vier dae minister van finansies nadat pres. Jacob Zuma vir Nhlanhla Nene in die pad gesteek het en voor Pravin Gordhan weer as minister aangestel is. Mcebisi Jonas, adjunkminister van finansies, is een van die regeringsamptenare wat beweer het dat die Gupta-familie vir hom 'n werk aangebied het.
Van Rooyen het die aansoek ingedien om die magte van die OB uit te daag nadat hy opdrag gekry het om sekere vrae te beantwoord. Hy het later die aansoek teruggetrek en gesê aangesien Madonsela geen negatiewe bevindinge teen hom gemaak het nie, sou daar geen punt wees om die hofinterdik aan te vra nie.
Madonsela sou die verslag op die laaste dag van haar termyn as OB bekendmaak, maar is ter elfder ure verhoed om dit te doen nadat Zuma 'n hofaansoek ingedien het om 'n interdik te bekom om die bekendmaking van die verslag te verhoed. Zuma se aansoek sal vandeesweek aangehoor word.
Die staatskaping-verslag word intussen in 'n kluis in die kantoor van die OB se hoof van regsdienste veilig bewaar.
Des van Rooyen staatskaping Thuli Madonsela
Karlien boos oor voorbladfoto van kinders
Wat steek jy weg ou perd?
Behoede die land as sy aansoek gaan slaag. Hul pogings dui daarop dat daar dinge wat gaan(moet) uitkom wat nie goed vir hul gesonheid is nie.
Hy voer opdragte uit.
z het besluit aan sy saak moet daar meer krag veleen word, en daar is weer koppe bymekaar gesit. Tragedie, die korrupte spul.
Daardie verslag gaan op 'n "onverklaarbare" wyse verdwyn…. Dit verbaas my hoe VR & Zuma wèèt wàt in die "hoogsgeheime" dok staan…..